**Біз бақытты балдырған.**

 **Мақсаты:** Балалардың жеке қасиеттерін дамыту, өлеңдерді, әндерді нақышына келтіре айтуға үйрету. Бір-бірін сыйлауға, адамгершілік қасиеттерін жоғалтпауға тәрбиелеу.
**Көрнекілігі:** Жалаушалар, түрлі-түсті шарлар, түрлі-түсті борлар.

**Жүргізуші:** -Бала деген бал дерсің, ел еркесі,
Әрбір үйдің шаттығы берекесі
Бүгінгі күн мінекей балғындардың
Қуанышқа кенелген мерекесі,-дей келе, мектебіміздің көркі де сәні болған бүлдіршіндеріміздің төл мерекесі құтты болсын! Болашақтарың жарқын, аспандарың ашық, елімізді өркендетер, келешектің кемеңгері болыңдар, демекпін.
Бүгінгі 1 маусым балалар күніне арналған «Біз бақытты балдырған» атты ертеңгілігімізді бастамас бұрын бүлдіршіндерге мерекелік жылы лебізін білдіру үшін сөз кезегін мектебіміздің басшысы Аппасов Сағындық Бейсембайұлына береміз.
**Жүргізуші**: Баршамызды бала тілмен баурайтын,
Бала деген бір бақыт қой самғайтын.
Ата-ананың арманы мен тілегін,
Бала емес пе бал бұлақтан жалғайтын,- дей келе ортаға жырдан шашу шашатын бүлдіршіндерімізді қарсы алайық.

**Би: «Гүлдер биі»
Балалар тақпақтары:**
**Карина**: Бізбен бірге бар әлем,
Қуанады балаша.
Қуанышқа бөленген,
Өмір қандай тамаша.
**Дарын**: Гүлмен келсін келер күн,
Бала бағы бар елдің.
Балалардың күлкісі
Көркі, сәні әлемнің.

**О.Нұржан:** Наступило лето,

Но в школу мы идем,

В лагере оздоровительном

Весело живем.
**Данагүл:** Әлемге асқақтаған өлеңіміз,
Бақытты байтақ елдің бөбегіміз.
Жорыққа тауларына жиі шықсақ,
Сол таудай асқар болсақ дегеніміз.

**Ж.Нұржан:** Бала, бала, баламыз,
Бақшамызға барамыз.
Күні бойы қызыққа
Батамыз да қаламыз.

**Снежана:** Барлық елдің бөбегі

Бір- бірімен туысқан

Бәрімізге төгеді

Өз шуағын күміс таң.

**О.Дидар:** Первый день июня – это

Наступило снова лето

Пусть от края и до края

Расцветет земля родная.

 **Нұрлыбек:**  Балақай-ау, балақай,

Жаз келедіалақай!

Жалаң аяқ жүреміз

Балақты да түреміз.

**О.Дидар**: Арманы бір,үні бір

Аға ардақты,іні гүл

Бақыт туын көтерген

Балалардың күні бұл.

**Аружан:** Біз бақытты баламыз

Ақылдымыз,данамыз

Ертеңгі күн еліміздің

Батырлары боламыз.

**Айбек**: Басты қоссақ бәріміз

Біздер елдің сәніміз

Шаттық,бақыт,қуаныш

Елімізге сыйлаймыз.

**Бақжан:** Күміс күннің астында

Желбіреді туымыз,

Қазақ деген халықтың

Ұлы менен қызымыз.

**Жүргізуші**: Ән айтайық қосылып,
Сәбилердің бұл күні
Мақтап кетсін осы жұрт,
Балалар деп үлгілі, -дей отырып балалардың орындауындағы «Бақытты балалық шақ» әнін қабыл алыңыздар.
**Хор: «Бақытты балалық шақ»**
**Жүргізуші:** -Біз тілейміз бар бөбек,
Бақытты өмір сүргенін.
Туған елге еркелеп,
Қуанғанын күлгенін,-дей келе балалар орындауындағы «Біз өмірдің гүліміз» әнін қабыл алыңыздар.

**Хор: «Біз өмірдің гүліміз»**
**Жүргізуші:** -Балалар, бүгін бізге қонаққа бүкіл әлемге жарық, жылу беретін Күн келу керек еді. Бірақ Күніміз қиын бір жағдайға ұшырап қалған сияқты.
-Жарық, жылу беретін Күнге көмектесеміз бе? Кәнекей, қарайықшы. Күнді көріп тұрсыңдар ма? (Күннің көзін бұлт басып тұрады).
-Күнге нелер кедергі болып тұр? Бұлттар Күнді бізге қарай жібермей тұр. Күнді құтқару үшін бәріміз бірге сиқырлы алақанымызбен қаттырақ шапалақтап бұлттарды таратайықшы.
(балалар қаттырақ шапалақтап, бұлттар екі жаққа ашылады, күн ортаға шығады).
**Медина - Күн:** Сәлем, гүлім!
Сәлем, жерім!
Сәлем, саған – туған елім!
Бір шаңырақ астында
Сен тұрасың,
Ол тұрады,
Мен тұрамын,
Біз тұрамыз!
Жүрек жылуын
Берем саған,
Берем сізге,
Берем мен бәріңізге!
**Жүргізуші:** -Міне, балалар, ортамызға жарқыраған Күніміз де жетті. Күніміз әрқашан жарқырай берсін,ендеше ортаға кішкентай қызымыз Даринаны шақырайық.

**Ән: «Әкешім» әні**

**Күн:** -Менің әсем де әдемі гүлдерім жайқалып одан әрі өсе беріңдер.
**Жүргізуші:** -Балалар, бізде бүгін үлкен мереке. Біз бақытты балалармыз, солай ма? Ендеше ортаға **«Жау-жау жаңбыр»** әсем әнімен Ольжабай Қымбатты шақырайық.
**Ән: «Жау-жау жаңбыр»**
**Тосын сәт:** Музыка әуенімен ортаға жүгіріп Сайқымазақтар шығады.
**Сайқымазақ:** -Алақай, алақай, жаз келді. Далаға ойнайтын болдық. Ооооооо, мында қандай көп шарлар… Мен шетінен жаратын болдым ғой… Алақай, алақай……
**Жүргізуші:**  -Сайқымазақтар, тоқта, тоқта, сен бұзақылық жасамаңдар. Бізде бүгін үлкен мереке. Бүгін балалар мерекесі ғой. Бізге ешкім де кедергі бола алмайды. Бізбен бірге мерекені тойлаймын десеңдер, онда тәртіп сақтаңдар.
-Балалар, Сайқымазақтарды қалдырамыз ба?
**Балалар:** -Қалдырамыз.
**Сайқымазақ:** -Жарайды, біз де сендермен мерекені тойлайық. Бірақ, балалар бізбен бірге ойын ойнайсыңдар ма?
**Балалар**: -Әрине, ойнаймыз.

**Ойын: «Батпақтан шығу»**
**Ойын шарты:** Екі бала ортаға шығады. Балаларға жердің бәрі баптақ екенін түсіндіру. Батпақтан шығу үшін екі қатты қағаздан қиылған аяқ ізі беріледі. Сол екі ізді кезектестіре отырып, батпақтан шығып мәре сызығына бірінші жету. Бірінші жеткен бала ақ жалаушаны көтеруі қажет. Ойын 2-3 рет ойнатылады.
**Сайқымазақ:** -Балалар, қандай кереметсіңдер сендер. Мына қиын батпақтан да өте алдыңдар. Рахмет сендерге.
**Жүргізуші**: Ақылды балапан бүгінгі,
Көркейтер күніңді ертеңгі.
Үйренген өнерін көрсетсін,
Біріншінің балалары белсенді,-деп ортаға «Ертегілер» әнімен Перизат,Айтуар, Дилназ атты оқушыларымызды шақырамын.
**Ән: «Ертегілер»**
**Сайқымазақ:** -Досым,қарашы, қандай кішкентай балапандар… Менің осы балапандармен қатты ойын ойнағым келіп тұр.
**Ойын: «Бір, екі үш, допты қағып ал»**
**Ойын шарты:** Ойын ойнатушы ортаға 2-3 баланы шығарады. Балаларға бір, екі, үш деп санай отырып, допты жоғары лақтырады. Балалар шапшаңдықпен допты қағып алулары қажет. Ойынды 2-3 рет жалғастырады.
**Сайқымазақ**: -Балалар,менің ішім пысып кетті,би билегім келіп тұр.

**Би: «Флешмоб» биі**

**Ән: Aппасов Айтуар,Аппасов Дидар «Аңсайды жаным»**
**Жүргізуші:** -Балалар аман болсын әр үйдегі,
Таусылмасын ананың әлдидері.
«Үнді» биін билейді томпаң қағып,
Айару атты кішкентай қыздарыңыз.
**Би: «Үнді» биі**
**Ән: «Әрқашан күн сөнбесін»**

**Жүргізуші**: -Бақшаға біз гүл ексек,
Балдырғаным, сен үшін,
Бақытыңды жыр етсек,
Балдырғаным, сен үшін.
Жігіт бола күні ертең
Балдырғаным, гүл еркем.
Бақытты бол, өсе бер,
Құтты болсын мерекең!-деп «Біз бақытты балдырған» атты ертеңгілігімізді аяқтай келе, бүлдіршіндерді «Кім шапшаң?» атты эстафеталық жарысқа қатысуға шақырамыз.

**2-бөлім: Эстафеталық жарыстар:**

**1.**Қаппен жарыс

**2.**Доппен жарыс

**3.**Секіртпемен жарыс

**4.**Арқан тартыс
«Біз бақытты балдырған» атты тақырыпта асфальтқа түрлі түсті борлармен суреттер салу.

-Ортаға мектебіміздің тәрбие ісінің меңгерушісі Құрақпаева Гүлден Аменгелдіқызын шақырамыз.

**Марапаттау сәті:**

 Көңіл қойып тыңдағандарыңызға көп-көп рахмет.

-Балалар, біз нені жақсы көреміз? Әрине тәттілерді, я? Ендеше сендерді дастархан басына шақырамыз.